|  |  |
| --- | --- |
| SØR-ØST POLITIDISTRIKT  Postboks 2073  3103 TØNSBERG |  |

**Delegera sak**

**Plan, næring og teknisk etat - nr.** **16/23**

|  |  |  |  |  |
| --- | --- | --- | --- | --- |
| Dykkar ref: | Vår ref | Saksbeh: | Arkivkode: | Dato: |
|  | 2023/136-1 | Per Wraa,35 07 52 44 | K00 | 23.01.2023 |

# Snøskuterkøyring som avbøtande tiltak for hjortevilt

**Bakgrunn for saka**Det har kome tilbakemeldingar på at dei store snømengdene den seiste tida fører til utfordringar for hjortevilt, og at dei trekker mot brøyta bilvegar. Dette fører til farlege situasjonar i trafikken. Det er også observera mindre individ som ikkje klarer å ta seg fram i dei store snømengdene.

**Vurdering**Tokke kommune er sterkt plaga med påkjørsel av hjortevilt. Erfaring tyder på at dette problemet er aukande ved store snømengder. Som avbøtande tiltak vil Tokke kommune innføre midlertidig løyve til heimelshaverar til å køyre snøskuterløyper på eigen eigedom som viltet kan bevege seg langs. Løyvet gjeld i utgangspunktet for heile veke 4.

Vilkåra for å kunne køyre snøskuter etter dette vedtaket:

* Løyvet gjeld for heimelshavar på eigen eigedom. Som heimelshavar reknas i denne samanhengen også foreldre, ektefelle og barn.
* Der ein må krysse annan persons eigedom for å kome til eigen eigedom, skal dette vere avklara i forkant.
* Køyringa skal ikkje bere preg av villmannskøyring og skal skje i område der det er naturleg for viltet å ferdast.
* Møter ein på vilt under køyring skal det takast spesielt omsyn til desse. Om naudsynt skal ein snu og ikkje stresse viltet unødig.
* Det skal brukast hjelm og førar skal ha gyldig førarkort. Snøskuteren må vere registrert.

Det oppfordrast spesielt til å køyre trasear vekk frå offentleg veg og inn i områder der det er god tilgang på vinterbeite, samt at dei som har mogelegheit for å køyre løyper prioriterar område der det er observera hjortevilt på offentleg veg.

Det vil bli gjort ny vurdering av behovet for om dette løyvet skal vidareførast i veke 5.

**Vedtak**Tokke kommune gjer løyve til heimelshaverar til å køyre snøskuterløyper på eigen eigedom i veke 4 som avbøtande tiltak for å hjelpe hjortevilt etter vilkår som nemnd i denne saka.

*Vedtaket er gjort etter fullmakt gjeve av LMT*

Vedtaket kan påklagast. Klagefristen er 3 veker rekna frå den dagen da brevet kom fram til påført adressat. Det er nok at klaga er postlagt før fristen går ut.

Klaga skal sendast skriftleg til den som har gjort vedtaket, skriv kva for vedtak det klagast over, den eller dei endringar som er ynskjeleg, og dei årsaker du vil gje for klaga. Dersom du klager så seint at det kan være uklart for oss om du har klaga i rett tid, blir du beden om å gje opp dato då denne meldinga kom fram.

Med helsing

Per Wraa

skog og utmarksrådgjevar

*Dette dokumentet er godkjent elektronisk og har difor ikkje underskrift.*